<classify> Mwandishi wetu Dodoma SPIKA wa Bunge, Job Ndugai, amewataka wabunge na mawaziri kuhudhuriavikao vya kamati za Bunge vinavyoendelea mjini Dodoma bila kukosa na kwambahiki ni kikao cha lala salama cha Bunge. Akizugumza wakatiSerikali ikiwasilisha Mapendekezo ya Mpango wa Maendeleo wa Taifa na ukomo wa Bajetiya Serikali kwa mwaka 202021 mbele ya wabunge jijini Dodoma jana, Ndugaialionya kwamba hili ni Bunge la lala salama. Ningewaomba sana mawazirirekebisheni ratiba zenu kwa sababu hili ndio Bunge letu la lala salama,tunaomba sana pakitokea udhuru tutaambiana, kila waziri apatikane kwenye kamatina kwenye Bunge litakapoanza. Kamati zizingatie ratiba na wajumbe wote niwaombe muhudhurie namzingatie muda ili kuliwezesha Bunge kutekeleza kwa usahihi. Kamati ziwezinaweka kumbukumbu kwa ajili ya kuwasilisha. Natoa rai kwa Serikali nyaraka zote ziwasilishwe kwa wakati na waheshimiwana mawaziri wahudhurie kwa wakati vikao hivyo kwa mujibu wa ratiba, alisemaSpika Ndugai. Bunge linatarajiwa kuvunjwa na Rais Dk. John Magufuli mara baada yakumalizika kwa Bunge la bajeti linalotarajiwa kuanza mapema Aprili.  <topic>: KITAIFA 